Prosopocoilus (Cyclotropus) oweni

Prosopocoilus oweni er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene 20-35 millimeter), mørkt rødbrun til svart hjortebille. Hannen har forholdsvis korte, sigdformede kjever  med en sagtakket "egg" i spissen. Hodet er stort og bredt, pannen er litt vagt, bredt uthulet i midten. Hodet har en butt tann på hver side bak fasettøynene. Antennene har en tre- eller fire-leddet vifte. Pronotum er betydelig bredere enn langt, rundet. Dekkvingene er glatte og nokså blanke, ensfargede. Beina er mørke med rødlige lår. Hunnen er noe mindre enn hannen, uten forstørrede kjever, kroppsformen bredere, hodet og pronotum tett og fint punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er vidt utbredt i Asia, fra India i vest til Borneo i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Cyclotropus Oberthür & Houlbert, 1914
 Prosopocoilus (Cyclotropus) oweni (Hope & Westwood, 1845)
 Prosopocoilus (Cyclotropus) oweni femoratus Boileau, 1905 - Borneo
 Prosopocoilus (Cyclotropus) oweni irenicus (De Lisle, 1976) - Sumatra, Java
 Prosopocoilus (Cyclotropus) oweni melli Kriesche, 1922 - sørlige Kina
 Prosopocoilus (Cyclotropus) oweni ovatus (Boileau, 1901) - Thailand 
 Prosopocoilus (Cyclotropus) oweni oweni (Hope & Westwood, 1845) - India, Bhutan
 Prosopocoilus (Cyclotropus) oweni pascoei (Boileau, 1913) - Myanmar, Vest-Malaysia

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Dyr formelt beskrevet i 1845
Dyr formelt beskrevet av Frederick William Hope
Dyr formelt beskrevet av John Obadiah Westwood
Indias insekter
Bhutans insekter
Myanmars insekter
Thailands insekter
Vest-Malaysias insekter
Borneos insekter
Sumatras insekter
Javas insekter
Kinas insekter